Seyfulla Əsədullayev

Seyfulla Qüdrət oğlu Əsədullayev () — ədəbiyyatşünas, əməkdar elm xadimi.

 Həyatı 
Seyfulla Qüdrət oğlu Əsədullayev 1924-cü ildə anadan olmuşdur. 1942–1945-ci illərdə Böyük Vətən müharibəsində iştirak etmişdir. 1947–1949-cu illərdə Bakı Slavyan Universitetində təhsil almışdır. 1951-ci ildə ADPU-nu fərqlənmə diplomu ilə bitirmişdir. 1956–1959-cu illərdə M. V. Lomonosov adına Moskva Dövlət Universitetində Filologiya fakültəsinin Rus sovet ədəbiyyatı tarixi kafedrasının aspirantı olmuşdur. 1959–1966-cı illərdə Azərbaycan Dillər İnstitutunda müəllim, baş müəllim, dosent, dekan müavini, fakültə dekanı vəzifələrində çalışmışdır.

1959-cu ildə namizədlik, 1970-ci ildə doktorluq dissertasiyası müdafiə etmişdir. 1971-ci ildə professor elmi adı almışdır.

1966-cı ildən BDU-da kafedra müdiri vəzifəsində işləmişdir (Rus ədəbiyyatı tarixi kafedrası (1967–1984); Müasir rus ədəbiyyatı kafedrası (1984–2011). Azərbaycan Yazıçılar Birliyinin, Beynəlxalq Ədəbi Tənqidçilər İttifaqının üzvü olmuşdur.

O, rus ədəbiyyatı, ədəbiyyat nəzəriyyəsi və rus-Azərbaycan ədəbi əlaqələrini tədqiq etmişdir.

20 monoqrafiya, 2 kitab və 500-dən artıq ədəbi-tənqidi məqalənin müəllifidir. Rəhbərliyi ilə 26 elmlər namizədi, 11 elmlər doktoru hazırlanmışdır.

 Təltifləri 
Əməkdar elm xadimi adına və "Şöhrət" ordeninə layiq görülmüşdür.

 İstinadlar 

 Xarici keçidlər 

Kateqoriya:Azərbaycan talışları
Kateqoriya:Azərbaycan alimləri
Kateqoriya:Azərbaycan yazıçıları
Kateqoriya:Azərbaycan pedaqoqları
Kateqoriya:Azərbaycan ədəbiyyatşünasları
Kateqoriya:Azərbaycan qəzet redaktorları
Kateqoriya:Böyük Vətən müharibəsi iştirakçıları
Kateqoriya:Azərbaycan Respublikası Prezidentinin fərdi təqaüdçüləri